સ્ટેન્ડીંગ કમિટી ચેરમેન યુવારાજસિંહ ગોહિલના અધ્યક્ષ સ્થાને મળી હતી, જેમાં અધ્યક્ષ સ્થાનેથી ડ્રેનેજ મશીન, સોલીડ વેસ્ટના ૧૪મા નાણાપંચની ગ્રાન્ટના કામો સહિત પાંચ સહિત કુલ ૮૬ ઠરાવોને બહાલી આપવામાં આવી હતી, બેઠક દરમિયાન રોડના ૫૦ કામોને બહાલી આપવામાં આવી હતી, સીવરેજ અપગ્રેડેશનના કામમાં એજન્સીએ કામમાં છ મહિના મોડુ કર્યા બાદ રૃપિયા ૨.૪૭ લાખની ડિમાન્ડ કરી હતી, કરોડોના કામો કરતી એજન્સીએ જ આ ખર્ચ ભોગવી લેવાની તાકિદ સાથે અગાઉની સ્ટેન્ડીંગ કમિટીમાં ઠરાવ પરત કરાયો હતો, પણ તંત્રવાહકોએ ફરીવખત એ જ ઠરાવ સ્ટેન્ડીંગમાં લાવીને શાસકો પાસે ઠરાવ મંજુર કરાવી લીધો હતો.